LT Europos Sąjungos oficialusis leidinys C 172/13

Prancūzijos vyriausybės pranešimas dėl 1994 m. gegužės 30 d. Europos Parlamento ir Tarybos direktyvos 94/22/EB dėl leidimų žvalgyti, tirti ir išgauti angliavandenilius išdavimo ir naudojimosi jais sąlygų (1)

(Pranešimas apie prašymą išduoti išskirtinį leidimą, vadinamą „Permis de Coulommiers“, skystiems arba dujiniams angliavandeniliams žvalgyti)

(Tekstas svarbus EEE)

2009/C 172/08

2008 m. gruodžio 12 d. įmonės Sterling Resources (UK) Ltd, kurios pagrindinė buveinė yra Harbour Court, Compass Road, North Harbour, Portsmouth, Hampshire PO6 4ST, ANGLIJOJE ir Petro Ventures International Ltd, kurios pagrindinė buveinė yra Unit 15, Level 1, 51-53 Kewdale Road, Welshpool, Western Australia 6106, AUSTRALIJOJE, pateikė bendrą jungtinį prašymą ketveriems metams išduoti išskirtinį leidimą, vadinamą „Permis de Coulommiers“, žvalgyti skystus arba dujinius angliavandenilius teritorijoje, kurios dalis yra Senos ir Marnos, Enos, Marnos ir Oise departamentuose.

Šio leidimo perimetras apibrėžtas dienovidiniais ir lygiagretėmis, einančiais per toliau geografinėmis koordinatėmis apibūdintus taškus, pradiniu dienovidiniu laikant Paryžiaus dienovidinį.

Taškai Ilguma Platuma A 54,60° Š 0,60° R B 54,60° Š 1,10° R C 54,50° Š 1,10° R D 54,50° Š 0,80° R E 54,30° Š 0,80° R F 54,30° Š 1,25° R G 54,22° Š 1,25° R H 54,22° Š 1,27° R I 54,20° Š 1,27° R J 54,20° Š 0,92° R K 54,21° Š 0,92° R L 54,21° Š 0,90° R M 54,22° Š 0,90° R N 54,22° Š 0,81° R O 54,20° Š 0,81° R P 54,20° Š 0,70° R Q 54,33° Š 0,70° R R 54,33° Š 0,71° R S 54,34° Š 0,71° R T 54,34° Š 0,73° R U 54,35° Š 0,73° R V 54,35° Š 0,74° R W 54,37° Š 0,74° R X 54,37° Š 0,70° R Y 54,50° Š 0,70° R Z 54,50° Š 0,60° R

Šiuo perimetru apibrėžtos teritorijos dydis – apie 808 m2.

Šiuo prašymu sudaroma konkurencija Champrose leidimui, dėl kurio konkursas paskelbtas 2009 m. vasario 27 d. ESOL ir dėl kurio prašymą pateikė POROS SAS bendrovė, ir Coulommiers leidimui, dėl kurio konkursas paskelbtas 2009 m. balandžio 25 d. ESOL ir dėl kurio prašymą pateikė Toreador Energy France bendrovė. Šis prašymas skirtas tik į Champrose ir Coulommiers leidimų teritoriją neįeinančioms dalims. Minėtos teritorijos sudarytos iš dviejų blokų, kurių perimetrai apibrėžti dienovidiniais ir lygiagretėmis, einančiais per toliau geografinėmis koordinatėmis apibūdintus taškus, pradiniu dienovidiniu laikant Paryžiaus dienovidinį.

A PERIMETRAS

Taškai Platuma Ilguma A 54,60° Š 0,60° R B 54,60° Š 1,10° R C 54,50° Š 1,10° R D 54,50° Š 0,80° R E 54,40° Š 0,80° R F 54,40° Š 0,70° R G 54,50° Š 0,70° R H 54,50° Š 0,60° R





B PERIMETRAS

Taškai Platuma Ilguma I 54,30° Š 1,10° R J 54,30° Š 1,25° R K 54,22° Š 1,25° R L 54,22° Š 1,27° R M 54,20° Š 1,27° R N 54,20° Š 1,10° R

Prašymų pateikimas

Pirminio prašymo ir konkurencinių prašymų pateikėjai privalo tenkinti leidimo išdavimo sąlygas, nustatytas 2006 m. birželio 2 d. Nutarimo Nr. 2006-648 dėl kalnakasybos leidimų ir požeminio saugojimo leidimų 4, 5 ir 6 straipsniuose (2006 m. birželio 3 d.Official Journal of the French Republic).

Susidomėjusios įmonės konkurencinį prašymą gali pateikti per 90 dienų nuo šio pranešimo paskelbimo dienos, remdamosi taisyklėmis, aprašytomis „Pranešime apie kalnakasybos leidimų išdavimą Prancūzijoje“, paskelbtame 1994 m. gruodžio 30 d. Europos Bendrijų oficialiojo leidinio C 374, 11 puslapyje, ir nustatytomis Nutarimu 2006-648 dėl kalnakasybos ir požeminio saugojimo leidimų. Konkurenciniai prašymai siunčiami Kalnakasybos ministrui nurodytu adresu. Sprendimai dėl pirminio prašymo ir konkurencinių prašymų bus priimti per dvejus metus nuo pirminio prašymo pateikimo Prancūzijos valdžios institucijoms dienos, bet ne vėliau kaip 2010 m. gruodžio 15 d.

Veiklos ir jos sustabdymo sąlygos bei reikalavimai

Pareiškėjų prašoma remtis Kalnakasybos kodekso 79 ir 79.1 straipsniais ir 2006 m. birželio 2 d. Nutarimu Nr. 2006-649 dėl kalnakasybos, požeminio saugojimo darbų ir kasyklų bei požeminio saugojimo tvarkos (2006 m. birželio 3 d.Official Journal of the French Republic).

Papildomos informacijos galima gauti šiuo adresu: Ministère de l’écologie, de l’énergie, du développement durable et de l’aménagement du territoire (direction générale de l'énergie et du climat, direction de l’énergie, bureau exploration et production des hydrocarbures), Arche de la Défense, Paroi Nord, 92055 La Défense Cedex (telefonas +33 140819537, faksas +33 140819529).

Paminėtas įstatymų ir kitų teisės aktų nuostatas galima rasti interneto svetainėje http://www.legifrance.gouv.fr

(1) OL L 164, 1994 6 30.